Το αντικείμενο
Θέση αντικειμένου μπορεί να έχει:
1)ουσιαστικό σε πλάγια πτώση
2)αντωνυμία=> όταν έχει θέση ουσιαστικού
3)επίθετο=> στη θέση ουσιαστικού που παραλείπεται
4)ουσιαστικοποιημένη επιθετική μετοχή
5)έναρθρο ή άναρθρο απαρέμφατο
6)ολόκληρη δευτερεύουσα πρόταση, συνήθως ονοματική
7)προθετικό σύνολο=> εἰς, ἀμφί, περί, ὑπέρ,  ὠς,κατά, ἐπἰ +αιτιατική

ΑΜΕΣΟ ΚΑΙ ΕΜΜΕΣΟ ΑΝΤΙΚΕΙΜΕΝΟ
Τα ρήματα που δέχονται αντικείμενο ονομάζονται μεταβατικά γιατί η ενέργεια του υποκειμένου μεταβαίνει στο αντικείμενο που μπορεί να είναι πρόσωπο ή πράγμα. Το αντικείμενο τίθεται πάντοτε σε κάποια από τις πλάγιες πτώσεις (γενική , δοτική, αιτιατική) Όταν τα ρήματα παίρνουν ένα αντικείμενο ονομάζονται μονόπτωτα  ενώ όταν παίρνουν δύο αντικείμενα δίπτωτα
Τα δίπτωτα αντικείμενα συντάσσονται με: γενική + δοτική, με γενική + αιτιατική, δοτική +αιτιατική, αιτιατική + αιτιατική
Όταν έχουμε δύο αντικείμενα το ένα ονομάζεται άμεσο και το άλλο έμμεσο. Το άμεσο αντικείμενο βρίσκεται συνήθως σε πτώση αιτιατική. Όταν έχουμε δύο αιτιατικές ως αντικείμενα άμεσο αντικείμενο είναι αυτό που δηλώνει πρόσωπο. Σε περίπτωση που δεν έχουμε αντικείμενο σε αιτιατική άμεσο θεωρείται  αυτό που βρίσκεται σε γενική.
Σε ορισμένα δίπτωτα ρήματα (ονομάζω, νομίζω, εκλέγω, διορίζω, ποιῶ) η μία αιτιατική λειτουργεί ως κατηγορούμενο της άλλης π.χ. Οἱ Ἀθηναῖοι ἐκάλουν τούς ποιητάς θείους(=θεϊκούς) 


ΣΥΣΤΟΙΧΟ ΑΝΤΙΚΕΙΜΕΝΟ
Πολλές φορές το αντικείμενο που βρίσκεται σε αιτιατική επαναλαμβάνει την ενέργεια του ρήματος. Το αντικείμενο αυτό ονομάζεται σύστοιχο
π.χ. Σωκράτης θυσίας ἕθυε
Το σύστοιχο αντικείμενο συνοδεύεται συνήθως από επιθετικό προσδιορισμό. Πολλές φορές παραλείπεται και μένει μόνο ο επιθετικός προσδιορισμός είτε αμετάβλητος είτε σε αιτιατική ουδέτερου γένους, συνήθως πληθυντικού αριθμού
π.χ. Ἀλκιβιάδης πολλά ἥμαρτε

